ພວກສະໜັບສະໜູນສິດທິມະນຸດ ຢາກໃຫ້ທ່ານໂອບາມາ ທຳການກົດດັນ ປະທານປະເທດຈີນ
ໃນຂະນະທີ່ທ່ານ Hu Jintao ຢ້ຽມຢາມ ສະຫະລັດ ພວກສະໜັບສະໜູນສິດທິ ມະນຸດຊຸກຍູ້ໃຫ້ທ່ານ ໂອບາມາທໍາການ ກົດດັນທ່ານ Hu ກ່ຽວກັບເລື້ອງສິດທິມະນຸດ ໃນຈີນ.
ພວກສະໜັບສະໜູນສິດທິມະນຸດກຳລັງຊຸກຍູ້ໃຫ້ປະທານາ ທິບໍດີສະຫະລັດ ທ່ານ ບາຣັກ ໂອບາມາ ທຳການກົດດັນ ປະທານປະເທດຈີນ, ທ່ານ Hu Jintao ກ່ຽວກັບປະຫວັດ ດ້ານສິດທິມະນຸດຂອງຈີນໃນລະຫວ່າງທີ່ປະທານປະເທດຈີນ ທໍາການຢ້ຽມຢາມສະຫະລັດຢ່າງເປັນທາງການຢູ່ໃນເວລານີ້ ມີພວກປະທ້ວງຫລາຍຮ້ອຍຄົນ ໄປໂຮມຊຸມນຸມກັນຢູ່ນອກ ທຳນຽບຂາວໃນວັນອັງຄານວານນີ້ ໂດຍໄດ້ພາກັນຖືປ້າຍ ຮຽກຮ້ອງໃຫ້ມີປະຊາທິປະໄຕໃນຈີນ ແລະໃຫ້ປ່ອຍຕີເບດ ໃນເຂດພູເຂົາຫິມມະໄລທີ່ຈີນຄອບຄອງນັ້ນໃຫ້ເປັນອິດສະ ລະ ໃນຂະນະດຽວກັນນັ້ນ ຢູ່ທາງໃນທໍານຽບຂາວ ທ່ານ ໂອບາມາ ກໍກໍາລັງຕ້ອນຮັບຄູ່ຕຳແໜ່ງຈີນຂອງທ່ານໂດຍ ການຈັດງານລ້ຽງອາຫານຄໍ່າທີ່ມີການເຮັດວຽກໄປນຳ ຊຶ່ງ ເປັນງານທຳອິດທີ່ຈັດຂຶ້ນໃນລະຫວ່າງການຢ້ຽມຢາມສະຫະ ລັດຢ່າງເປັນທາງການເປັນເວລາ 4 ວັນຂອງທ່ານ Hu ໃນ ຄັ້ງນີ້ ໃນກອງປະຊຸມຖະແຫລງຂ່າວສຳລັບພວກສະໜັບສະໜູນສິດທິມະນຸດໃນວັນອັງຄານ ວານນີ້ ທີ່ລັດຖະສະພາສະຫະລັດໃນນະຄອນຫລວງວໍຊິງຕັນນັ້ນ, ຜູ້ແທນສະພາຕໍ່າ ທ່ານ Christopher Smith ໄດ້ຮຽກຮ້ອງໃຫ້ປະທານາທິບໍດີໂອບາມາທຳການກົດດັນຕໍ່ທ່ານ Hu Jintao ເພື່ອໃຫ້ປ່ອຍຕົວທ່ານ Liu Xiaobo, ນັກຂຽນແລະຜູ້ສົ່ງເສີມສິດທິມະນຸດທີ່ໄດ້ຮັບ ລາງວັນໂນແບລຂະແໜງສັນຕິພາບເມື່ອເດືອນທັນວາທີ່ຜ່ານມານີ້